Годишен отчет за изпълнение на програмата за дейността на Народно читалище „Никола Вапцаров-1894“ – гр.Банско за 2018 г.

 Читалище“Никола Вапцаров1894“- едно самобитно духовно средище и модерен културен център.Читалището пази стародавните традиции на своя град и около тях надгражда нови и модерни културни практики.

 Място,осигуряващо достъп до култура и информация,място ,където всеки може да се развива като творец.

 Обществена роля на читалището става все по-важна и стойностна в съвремието,когато света е движен от глобализицията.

 Работата на читалището през 2018 год. бе насочена в изпълнение на следните основни цели:

* Да опазва културно-историческото наследство и националните традиции
* Да съдейства за развитие на културния туризъм в общината ,чрез максимално използване на културно-историческото наследство и местните традиции,да подпомага дейността по издирване на фолклорното наследство,етнографията,краезнанието на територията на общината
* Да работи за осигуряване на по-добра и съвременна образователна,културна,социална и нформационна среда на населението
* Да създава възможности за личностна изява на младите хора
* Да разшири съдържателния и социалния обхват на читалищната дейност,за привличане на по широк кръг от население
* Да подържа активно партньорство с Обшинската администрация и неправителствените организации,както и с други културни институти и бизнеса

 През 2018 год. читалището реализира тези цели със следните свои дейности:

**Библиотечна дейност**

 Основната задача на библиотеката при читалище „Никола Вапцаров 1894” гр. Банско като обществена библиотека е да съхранява, обновява, обогатява фонда и предоставя информация за библиотечната си колекция , както и използване на информационни-комуникационни технологии в услуга на потребителите.

 В края на 2018 год библиотечната колекция наброява 53 244 тома литература, разпределена в различни отдели – обществено-политическа литература, естествени науки, история, психология, география, математика, изкуство, спорт, художествена литература, детска литература и др. През 2018 год. новонабавената литература е 362 тома, от които 97 тома са дарение на библиотеката.Потребителите на библиотеката са 944, от тях 367 са до 14 години и обхващат различни социални групи - ученици, учители, студенти, пенсионери, специалисти и др. В ежедневната работа се стремим да комплектуваме литература и предоставяме информация според потрбителското търсене и да осигурим свободен достъп до фондове и услуги за всеки потребител. Задачата ни е да съхраним интереса към печатното богатство и да приложим добри практики в сферата на комуникацията и информацията.

 През изминалата година подготвихме и спечелихме проект по Програма на Министерство на културата „Българските библиотеки-съвременни центрове за четене и информираност”2018 г. Чрез този проект попълнихме библиотечната колекция с 114 нови заглавия на стойност 1736.47 лв.

 Библиотеката е място, където се организират срещи с писатели, провеждат се открити уроци , конкурси и поетични вечери, експонират се изложби на книги. По време на седмицата на детската книга на малките читатели гостува Радостина Николова - авторка на поредицата за деца „Приключенията на мотовете”. „Любовта и страданието раждат изкуство” – под това мото се проведе среща със Здравка Славенова. С открити уроци отбелязахме седмица на четенето – „Четенето като забавление”, „Ние вече можем да четем”, „Моите приятели – книгите” и др. В отделите на библиотеката се организират изложби на детски рисунки и изложби на книги свързани с годишнини, исторически събития, празници, чествания и др. Целта на проведените прояви е популяризиране на книгата, стимулиране на четенето и творчеството, както и изграждане на облика на библиотеката, като институция, която заема важно място в социалния живот на жителите и гостите на гр. Банско

 Културно – просветна дейност

 С различни форми на културно-просветната дейност през 2018 година читалището отбеляза годишнини на бележити дати, личности и събития, официални и професионални празници,празници от християнския календар.Още в първия ден на годината оживява един празник,останал във времето и продължен днес- Новогодинеш кукерски карнавал,подготвен от махалите участници с помощта на читалището.Интереса към тази проява е голям от участници,гости на града и банскалии.С всяка измината година броя на участниците се увеличава.С различни форми на културно-просветната дейност бяха отбелязани- Бабинден,Деня на самодееца, Деня на жената, Цветница, Великден, Коледа.Чествани бяха 3-ти март-Национален празник на РБългария, 24 май-Ден на славянската писменост,на българската просвета и култура, 1-ви юни- Дена на детето, 2 юни – Ден на Ботев, Дните на Съединението и Независимостта на България, 1-ви ноември- Ден на народните будители и др. официални празници.Съвместно с училищата в Банско читалището организира открити уроци,часове по родолюбие по повод- Деня на Европа ,115 години от Илинденско- преображенското въстание,181 години от рождението на Васил Левски и др.Заедно с Музеен комплекс- Банско и сдружение „Дедо Лазко“,читалището организира честване на банскалията Лазар Герман под надслов“И ний сме дали нещо на света“.Съвместно с Областна администрация- Благоевград,читалището реализира представяне на филма „Спасяването 1943“, по повод 75 годишнината от спасяването на българските евреи.

 Запомнящи са прояви като-музикално поетичната вечер“Любовта,без която не можем“- една вълнуваща среща с творчеството на Боби Кастеелс,концертите ,“Те правят празниците на другите“ , „Вълшебна Коледа“,“Напред,науката е слънце“,традиционните концерти-продукции на Школата по изкуствата при читалището,„Виенски класици “-концерт на класа по пиано с преподавател Марина Иванова и гост-доцент –доктор Даниела Дикова,юбилеен концерт на танцов клуб „Силвана денс“по повод 1-ви юни – Деня на детето .В навечерието на Цветница и 1-ви април читалището поднесе на публиката на Банско спектакъла „Цветен Първи април“,реализиран по творчеството на художника-дърворезбар и автор на хумор от Банско- Георги Малчов. Особено място в културната програма на читалището през 2018 година заемат срещите с местни автори. Организирани бяха поетични срещи и детски изложби.Отвориха врати работилници на „Баба Марта“ и „Писано великденско яйце“.

В навечерието на Деня на Банско и по повод 10 години на състава за народни танци „Пиринско настроение“с хореограф Десислава Баханова ,бе показан спектакъла“Една приказка без край“.

 Читалището е ревностен пазител на фолклорните традиции на Банско. Организираните фолклорните концерти , събрат в себе си красотата на банската песен, ритъма на хорото, колорита на банския хумор,багрите на банската носия.

 Всички културни прояви ,организирани от читалището,се радват на изключителен интерес и се посещават от банскалии и гости на града.

 Художествено-творческа дейност

 В читалище „Никола Вапцаров 1894“ работят 12 художествени състава с 180 самодееца.В детската шокола по изкуствата с класове по пиано, акордеон, тамбура, народно пеене, спортни танци, народни танци,характерни танци, театрална студия се занимават 250 деца.Всички самодейни състави са основни участници в културните прояви от празничния календар на читалището ,както и този на община Банско.Банскалии и гости на града познават и обичат самодейците на читалището.Чрез любителското творчество в читалището се поддържа жив прекрасния бански фолклор, поддържа се жива връзката между млади и стари.Характерното за Банско двугласно пеене е в основата на изпълненията на мъжките групи с ръководители Димитър Бистрин,Борис Хаджипопов, Димитър Касапинов,женските певчески групи с ръководители Йорданка Чорбаджийска, Йорданка Маркова и Надежда Хаджиласкова. Няколко групи деца и младежи ,обединени в състав“Банска младост“ и група „Банскалии“ с ръководители иконом Георги Касапинов , Димитър Касапинов, Нели Александрова и младежи „Бански старчета“ с ръководител Атанас Янчовичин ,продължават традициите в банското пеене и свирене.Една своеобразна школа,която подготвя и насочва децата за обучение в учебни заведения по изкуствата.Съставте за народни танци “Еуфория“и „Пирнско настроение“ с ръководител Десислава Баханова и съставите „Бански фукли“ и „Мераклии“ с ръководител Райна Асева,оживяват традициите в танца Те са своеобразна школа за музикална и танцова култура.

 В четири групи хореографите Десислава Баханова и Райна Асева обучават жени и мъже от различни възрасти,банскалии и гости на града по български народни танци.Така наречения фолк-фитнес.

 В читалището водят своите занимания курсове по йога и Тае бо.

 Читалището дава сцена за изява и на младежка театрална студиа с ръководител Мариана Думанова,която подготвя и представя пред публика свои спектакли.

 Детската школа по изкуствата в читалището,едно място ,където децата правят своите първи стъпки в изкуството при преподаватели-отлични професионалисти .Тук се обучават 250 деца по пиано,акордеон, тамбура,народно пеене,спортни танци,диско балет,характерни танци и народни танци с преподаватели Марина Иванова,Костадин Бърдарев, Димитър Касапинов, Нели Александрова,Десислава Баханова, Райна Асева и Силвана Ханджийска .Участниците в школата сформират съставите за народни танци „Палавници“,“Забавление“ и „Веселие“с хореограф Десислава Баханова, съставите за народни и характерни танци „Арт денс“ с хореограф Райна Асева,танцов клуб „Силвана денс“ с хореограф Силвана Ханджийска“, състави за фолклорно пеене“Банска младост“ с ръководители Димитър Касапинов и Нели Александрова.Децата от школата показват своите умения пред своите родители и гости в организираните концерт -продукции на класовете.

 Доброто ниво на изпълнение и богатия репертоар,дава възможност на самодейните състави и съставите и индивидуалните участниците от школата по изкуствата да се представят във фестивали, конкурси,турнири и събори и да печелят престижни награди и приятели в страната и чужбина. През 2018 година читалището ,с финансовата подкрепа на община Банско , осигури участие на всички състави в национални и международни фестивали .През 2018 година читалищни състави взеха участие –Международен фолклорен фестивал „Лазурни вълни“-Р Гърция,15-ти събор на народното творчество „Пирин пее“,Международен фестивал за изворен фолклор“Великденски средби“- гр. Радовиш,РМакедония,“Танцуващо бъдеще“- гр. Ловеч,“София денс фест“,“Магията на танца и морето“- Приморско,танцов фестивал“Боровец танцува“,“Девин денс фест“,фестивал“Lihnidos“гр. Охрид, Р Македония,“Фестивал на сливата“ гр. Троян,фолклорен фестивал“Костандово 2018 “гр. Костандово, фестивал „Фолклорна магия“ гр. Банско,Балкан фест“гр. Банско ,“Културни вечери“ гр. Банско и др.

 През 2018 година ученици от музикалната школа при читалището спечелиха първи награди от конкурсите:конкурс“Орфеева дарба“ гр. Пловдив,национален конкурс“Звезди в радиото“ гр. Благоевград,международен конкурс за пианисти“Вива пиано“ гр. София,национален музикален конкурс“Милчо Петров“ гр. Пловдив ,конкурс за млади пианисти „Нашите деца свирят Бах“гр. Благоевград,национален фестивал на школите по изкуствата –гр. Пловдив,национален музикален конкурс“Дунавски славей“ гр. Русе и др.

 Читалище „Никола Вапцаров“ е модерен културен център,с богата материално -техническа база,отговоряща на всички съвременни изисквания. Като такъв помага в организацията и дава сцена на големи културни събития,организирани от община Банско като- Международен балетен фестивал,Международен джаз фестивал,Летни театрални празници“На публиката с любов“,Международен фестивал на планинарското кино, фестивал на изкуствата“Утринна звезда“,фестивал на изкуствата „Планински перли“,конкурси за красота,изложения,университети и др. събития.

 Най-големите професионални културни институти в България,наши и световни артисти и музиканти, показват своите театрални постановки,концерти, спектакли и др. представления на сцената на читалището.

 Допълнителната субсидия ,осигурена от община Банско ,дава възможност за провеждане на повече и качествени културни мероприятия ,участия на самодейните състави на читалището във фестивали и събори,закупуване на книги, носии и реквизит на читалището,както и за поддръжка и отопление на сградата.

 Читалище „Никола Вапцаров1894“

 Председател:

 /Райна Икономова/